Krista Burāne
Krista Burāne (dzimusi 1971. gada 18. jūlijā) ir teātra un kino režisore, fotogrāfe un dramaturģe. Kopš 2007. gada Krista Burāne bijusi vairāku desmitu filmu, izrāžu, izstāžu un starpdisciplināru projektu autore vai piedalījusies to veidošanā. Viņas darbus, neatkarīgi no to žanra, raksturo vēlme veidot sadarbību un dialogu ar auditoriju. Burāne 2017. gadā saņēma Lielā Kristapa balvu kategorijā "Labākais dokumentālās filmas režisors" par filmu "Pasaka par tukšo telpu". Kopumā Burānes filmas "Pasaka par tukšo telpu", "Piektais Hamlets" un "Māra" saņēmušas 12 nominācijas balvai "Lielais Kristaps". Kristas Burānes tēvs ir aktieris Ints Burāns, vīrs režisors — Mārtiņš Eihe, bijušais vīrs — Ilmārs Šlāpins.